Isigidimi Sama-Xosa.

Vol. II. LOVEDALE, SOUTH AFRICA, FEBRUARY 1, 1872. No. 17.

Isigidimi Samaxosa

U-REV. JAMES LAING.

U-Rev. James Laing umfundisi wecala le Free Church, wase Mkubiso, ubube nge Cawa umhla wamashumi omabini anesibozo ka January. U-Mkubiso ubufudula udume ngokuba yindawo apo kwa ncwa- tywa kona U-Ngqika; namhla uyakuduma ngokuba yindawo apo kuncwatywe kona onga pezu ko Ngqika—engenkosi pofu, emkulu kodwa ngenxa yomsebenzi alike wasebenza wona, ezama ukwazisa kwintlanga zakwa Xosa igama lalowo, ugama liyakuhlala lihleli, ugama lingapezu kwawo onke amagama.

Ziyapela izicaka ze Nkosi,ziyadlula nga- zinye, ziyemka ngokumka. Lelesitatu incwaba eli namhla lomfundisi wakwa Xosa ngezinyanga zimbalwa. Safika isigitshimi se Nkosi E-Tutura sabluta owecala le United Presbyterian. Akuhlutwa owakona umfundisi sati ukulila kwetu, Au kumke obe ngumlwelwe kade! Kute sisatsho sapinda isigitshimi, sagaleleka E-Qonce sagodusa ubawo wetu wecala le London. Site ukulila kwetu au kugoduswa owokugoduswa kuba lomfundisi eba- lupele. Kute sisatsho sapinda isigitshimi sahluta namhla obe ngemlwelwe, ongalu- pele, loke ngu Mr Laing we Free Church. Ngubanina namhla ongacingiyo? Zinto zokucingisa ezi, yimisebenzi yokutusa le. Taruni Mabandla akowetu cingani; kuko nto itetwayo; kuko ndawo iyifunayo Inkosi ukuba siyiqonde.

U-Mr Laing wazalwa E-Scotland pe- sheya, ute esengumntwana wahlala ebali- selwa indaba zelilizwe lakwa Xosa, wada wangenwa yintliziyo yokuba azinikele ukufunda ubufundisi. Kute xa agqibeli- sayo ukufunda wava kusitiwa ibandla lamakolwa ase Glasgow lifuna umfundisi ukuya ku Maxosa. Wasele zinikela ngo-

kuti “Nanku ndiko nditumeni.” Wamkelwa ke, watunywa lelo bandla, nge 1830 esengumfana ukuba eze neno.

Wati ukufika kwake waza kugaleleka E-Mkubiso ku Mangqika, wasebenza kona no Mr. McDiarmid kwada kwa nge 1843. Ngalonyaka kutiwe makakululane no Mr. Bennie, aye E-Dikeni, wahlala kona iminyaka eshumi linye linamibini; wabuyela kwa se Mkubiso nge 1855. E- mveni kwe minyaka emihlanu uye watye- lela E-Scotland inyanga ezishumi nye evuselela abantu bakowabo, ukuba bawu- kutalele ngakumbi umsebenzi wokuquba ilizwi lika Tixo kwelilizwe. Ebuyile uqale waka ityalike enkulu entsha, yangum- sebenzi onzima lowo wokuyibutela imali nokuyikangela ukwakiwa kwayo. Kodwa Inkosi yamgcina wada wonke lomsebenzi, wawucokisa wawufeza, yavulwa nge 1862 lacinywa lonke ityala layo.

Akabuyanga asuke E-Mkubiso, apelele kona amandla ake, ude waba yingwevu kona, ububele kona—uncwatywe kona. Ugqibe iminyaka emashumi mane anamibini efundisa usapo lwakwa Xosa ilizwi lika Tixo. Ubube akufika kumnyaka wamashumi omatandatu anesibozo.

Ute nge Cawa umhla wamashumi oma- bini ananye ka January washumayela kabini E-Tyalikeni yake epilile, engenayo nento ayibikayo. Kute ngo Mvulo wava- kala ebika intloko, wamana esiti ungenwe yingqele noko ke ebehambahamba ezipu- lapula indawo abebeza ngazo kuye abantu bake. Ngolwe Sibini akavukanga ; waqala kaloku wabika ihlaba: wayakubizwa U- Dr. Stewart ngolwe Sitatu, owati akufika wamana empa amayeza. Kodwa ubuye wagoduka ngolwe Sine esiti U-Mr. Laing unokupilana, akwabiko nto itusa bani ke kude kwangolwe Sihlanu ngokuhlwa kwabonakala ukuba umkuhlane uyenyuka; kwabuya kwaya kubjzwa U-Dr. Stewart ote weza no Dr. Palmer ebusuku ngol­we Sihlanu. Ate ke amagqira lawo abehle abona ukuba akuko temba, waqala kaloku

U-Mr. Laing ukubuda, kwanjalo kwada kwahlwa ngo Mgqibelo, akasabi nakuteta kaloku, kwati ke nge Cawa pambi kwesi- tonga wabuba.

Uncwatywe ngolwe Sibini ukumka kwe- langa, ngomhla wamashumi omatatu ka January, bebeko abafundisi, nenkosi ezizi- mantyi, nabamhlope, nabamnyama abebe hlanganisene ngosizi olukulu ukubeka ilitye encwabeni lalondoda ibililungisa Inkonzo bezimbini, eya Mangesi ibenziwe pambi kwendlu, eya bamnyama encwabeni.

Kunjalo ke mabandla akowetu, akala- langa umfundisi, utiwe xwi kukufa, qwaka ngexeshana akagulanga, awubikwanga nalomkuhlane, kuba usuke wapala ukuse- benza kwawo sebetuswa abantu kubikwa kokububa kwake. Situsiwe; site kokupina oku, akuyizolo na sibe sise Mkubiso nge Jubili sihlangene sivuya, epilile umfun­disi omelele, engenandawo ayibikayo. Hayi ukusebenza kwe Nkosi, ngongacebisani nabani, ngondlela zinga fani nandlela zomntu. Sibesiyakuti tina ngobudenge betu ubenantonina U-Mr. Laing lento simhlutwayo — unantonina sike simbolekwe, kunantonina kwakufa izinto ezingenamsebenzi emhlabeni apa, ake ayekwe umntu olunge kangaka, okiitele kangaka, osebenza kangaka. Nantsi impendulo yomnini nto zonke *“ Ingcinga zenu asingcinga zam!”* Hayi ke asikurora asikukalaza, sosuka silinge ukuti makubenjalo Nkosi, “mayenziwe inta- ndo yako.”

Asinaxesha lokwenza udaba lwesisicaka se Nkosi, kuba siqutyulwe yinto sibe sin- gayicingi, amazwi ke okugqibela oba ma- futshane.

Lomfundisi obubileyo ebengenguye no- mfundisi ukukutala, emsebenziniwe Nkosi, yona lento ibubunqenera ebengazani nayo, umfo obevuka kusasa angene emsebenzini ide iye kupela imini engapumli nokupumla; imizi yangapandle ibisixenxe ebeyivelela, izikola zosapo zikwa lelo nani abe mana eyakuzikangela; umfo obeti apume ne-